stanford-oval/wikipedia huggingface dataset:
Sam & Max Hit the Road
Julkaisut

LucasArts julkaisi Sam & Max Hit the Roadin levykkeillä vuonna 1993 MS-DOSille. Myöhemmin peli julkaistiin CD-ROMilla täysin äänitetyin puhein, siinä missä edellisessä oli puhetta vain alkuanimaatiossa. Vuonna 1995 peli julkaistiin Macintoshille CD-ROMilla. Peli on kirjoitettu SCUMMin versio 6:lla.
Sam & Max Hit the Road julkaistiin alun perin englanniksi. Softgold julkaisi sen CD-ROMilla saksaksi puhuttuna ja C.T.O. puolestaan italiaksi.
Jatko-osat

LucasArts tiedotti elokuussa 2002, että Sam & Max Hit the Road saisi jatko-osan Sam & Max Freelance Police. Maaliskuussa 2004 pelin julkaisu peruutettiin. Telltale Games neuvotteli vuoden ajan oikeuksista pelin viimeistelemiseksi, niitä kuitenkaan saamatta.
LucasArtsin lisenssin rauettua Telltale Games hankki oikeudet hahmoihin ja alkoi kehittää uutta Sam & Max -pelisarjaa. Se koostuu lyhyistä episodeista, jotka muodostavat "kausia" (season), kuten televisiosarjoissa usein on tapana. Ensimmäisenä julkaistiin Sam & Max Save the World (2006–2007), sitten Sam & Max Beyond Time and Space (2007) ja Sam & Max: The Devil’s Playhouse (2010).
Aiheesta muualla

Sam & Max: Hit the Road MobyGamesissa (englanniksi)
Sam ja Max.
Silvun kuppikivi

Silvun kuppikivi kuvattuna lännestä. Etualalla opastaulu ja portaat jotka on rakennettu helpottamaan pääsyä kiven päälle, missä kupit ovat.
Silvun kuppikivi on Parikkalassa sijaitseva suuri kuppikivi. Kivi sijaitsee lähellä Venäjän rajaa noin 400 metrin päässä Simpelejärven Kukkarolahden pohjukasta länteen viettävällä rinteellä metsitetyn entisen pellon yläreunassa. Peltoa reunustanut kiviaita kiertää kiven niin, että kivi jää aidan ulkosyrjälle. Kooltaan noin 4 x 4 x 6 metrin kokoinen kivi on haljennut kahtia siten, että halkeamaan on muodostunut luonnonportaat, joita pitkin pääsee kiven laelle. Kivellä olevat 7–8 kuppia ovat halkaisijaltaan 6–11 senttimetriä ja syvyyttä niillä on 2–9 senttimetriä. Kupit sijoittuvat kiven lounaisosaan noin yhden metrin pituiselle alueelle.
Shame on You

|  Shame on You> Kappaleen tiedot |
| --- | --- |
Esittäjä(t):  Tomas Thordarson
Säveltäjä(t):  Ivar Lind Greiner
Sanoittaja(t):  Iben Plesner
Euroviisutiedot
Vuosi:  2004
Maa:  Tanska
Kieli:  englanti
Sijoitus semifinaalissa:  13.
Pisteet semifinaalissa:  56
Sanat:  sanoitus
Shame on You on Tomas Thordarsonin esittämä kappale, joka edusti Tanskaa vuoden 2004 Eurovision laulukilpailussa Turkin Istanbulissa.
Kappale kilpaili ensimmäistä kertaa järjestetyssä semifinaalissa, jossa se sijoittui kolmanneksitoista ja täten karsiutui finaalista.
Shamattawa First Nation

Shamattawa on noin 1 100 asukkaan reservaatti Manitoban provinssin koillisosassa Kanadassa. Kylä on provinssin itäisin asutuskeskus ja se sijaitsee Jumalanjoen rannalla. Kylään ei ole lainkaan kiinteää tie- tai rautatieyhteyttä, yhteydet hoidetaan Shamattawan lentokentän kautta tai talvikuukausina Wapusk Trail -talvitietä pitkin.
Schysteemi

| Schysteemi Hausmylly |
| --- | --- | --- |

Studioalbumin tiedot
 Äänitetty : 1989–1990
 Julkaistu: 1990
 Formaatti: LP, C-kasetti, CD-levy
 Tyylilaji: hip house, pop, huumorimusiikki
 Kesto: 46.24
 Levy-yhtiö: Power
Listasijoitukset
  11.
Hausmyllyn muut julkaisut
|   | Schysteemi 1990 | Remix Schysteemi 1991 |
Schysteemi on Hausmyllyn vuonna 1990 julkaistu debyyttialbumi. Albumi pysyi Suomen virallisella albumilistalla syksyllä 1990 yhdeksän viikkoa. Parhain sijoitus listalla oli 11. sija.
Kappaleet

Schysteemi – 3.33
Mua haluttaa – 3.57
Kiitolinjan moppitukka – 3.20
Hessu Hopo – 3.23
Missi – 4.00
Töpseli-Tuija – 3.23
Leikki – 3.26
Tee mun päivä – 4.04
Elämä rakkaudelle – 4.08
Kaadun ja maadun – 3.35
Mua haluttaa – 4.45 (Maxi Remix Versio)
Leikki – 4.50 (Maxi Remix Versio)
Albumin C-kasetti- ja LP-versio eivät sisällä kappaleita 11 ja 12.
Kappaleiden esittelyä

Albumin nimikkokappale ”Schysteemi” kertoo ylitöitä tekevästä pikkolosta, joka haaveilee lottovoitosta, ja näin rupeaa suunnittelemaan "systeemiä", jolla saisi jättipotin itselleen. Kappaleen lopussa selviää, että hänen lottokupongissaan ei ole yhtään numeroa oikein.
Albumin muita kappaleita ovat muun muassa ”Töpseli-Tuija”, joka kertoo Tuija-nimisen prostituoidun naisen elämästä, ”Mua haluttaa”, jossa vihjaillaan seksuaalisista haluista ja ”Kiitolinjan moppitukka”, joka kertoo reggae-rekkamiehestä.
Albumin kappaleista tehtiin remixversioita, jotka julkaistiin yhtyeen Remix Schysteemi -albumilla ja Hausmylläkkä-kokoelmalevyllä.
Aiheesta muualla

Albumi Äänitearkistossa (Arkistoitu – Internet Archive)
Sega Sammy Holdings

| Sega Sammy Holdings Inc>  セガサミーホールディングス株式会社 |
| --- | --- |

Yritysmuoto:  Kabushiki gaisha
Osake:  TYO: 6460
ISIN:  JP3419050004
Perustettu:  1. lokakuuta 2004
Kotipaikka:  Tokio, Japani
Toimiala:  Yritysjohtaminen
Liikevaihto:   366,939 miljardia JPY (2017)
Liikevoitto:   29,527 miljardia JPY (2017)
Nettotulos:   27,607 miljardia JPY (2017)
Henkilöstö:  135
Tytäryhtiöt:  Sega Corporation Sammy Corporation TMS Entertainment
Kotisivu:  segasammy.co.jp
Infobox OKVirheellinen NIMI-arvo: 
Sega Sammy Holdings Inc. (セガサミーホールディングス, Sega Samī Hōrudingusu) on japanilainen holdingyhtiö, joka muodostui kun Sega- ja Sammy-yhtiöt sulautettiin vuonna 2004. Molemmat yritykset ovat mukana viihdeteollisuudessa (Sega videopeleillään ja Sammy pachinko-laitteillaan), ja yhtiö tunnetaan myös videopeliteollisuudestaan.
Aiheesta muualla

Sega Sammy Holdings Inc. (englanniksi)
Sega Corporation (japaniksi)
Sammy Corporation (japaniksi)
Silvério Paulo de Albuquerque

Silvério Paulo de Albuquerque
Silvério Jarbas Paulo de Albuquerque (11. maaliskuuta 1917 Olinda – 28. toukokuuta 2013) oli brasilialainen roomalaiskatolinen piispa. Hänet vihittiin fransiskaanien papiksi 30. toukokuuta 1942 ja nimitettiin Caetitén hiippakunnan piispaksi 17. maaliskuuta 1970. Piispaksi vihkiminen seurasi 10. toukokuuta. Pääkonsekraattorina toimi Eugênio de Araújo Sales, jota avustivat Adriano Mandarino Hypólito ja Anselmo Pietrulla.
18. tammikuuta 1973 de Albuquerque sai nimityksen Feira de Santanan piispaksi, jona hän toimi, kunnes jäi eläkkeelle 22. helmikuuta 1995.
Schönefeldin lentoasema

Schönefeldin lentoaseman terminaali ulkoa.
Berliinin lentoasemien sijainti.
Berlin-Schönefeldin lentoasema (saks. Flughafen Berlin-Schönefeld) (IATA: SXF, ICAO: EDDB) oli kansainvälinen lentoasema Brandenburgissa, Berliinin eteläisellä rajalla. Se oli Saksan jaon aikana Itä-Berliinin ainoa kansainvälinen lentoasema ja Saksan demokraattisen tasavallan (DDR:n) kansallisen lentoyhtiön Interflugin solmukohta.
Lentoaseman, kuten myös Tegelin ja Tempelhofin lentoasemat, korvasi samalle paikalle valmistunut Berliinin-Brandenburgin lentoasema, joka hyödyntää mm. Schönefeldin vanhaa kiitotietä.
Lentoyhtiöt ja kohteet terminaaleittain

Schönefeldin lentoasemalla oli neljä terminaalia: A, B, C ja D.  Toiminnan loppuvuosina useimmat lentoyhtiöt operoivat lentojaan A-terminaalista; easyJet operoi kohteensa terminaalista B, Germanwings terminaalista D ja Israeli airlines terminaalista C. Terminaalit on yhdistetty toisiinsa.
Lentoyhtiöt ja kohteet terminaaleittain > Terminaali A

Aeroflot (Moskova-Šeremetjevo, Pietari)
Air Algérie (Algiers [kausittainen])
Air Via (Sofia)
Aer Lingus (Cork, Dublin)
African Safari Airways (Mombasa)
Belavia (Minsk)
Blue Wings (Antalya)
Brussels Airlines (Bryssel)
Condor Airlines (Antalya, Bourgas, Dalaman, Iraklion, Palma de Mallorca, Teneriffa-eteläinen)
Croatia Airlines (Dubrovnik, Split)
EgyptAir (Kairo)
Jet2.com (Manchester)
Iceland Express (Reykjavik-Keflavik)
Icelandair (Reykjavik-Keflavik)
Inter Airlines (Antalya)
Macedonian Airlines (Skopje)
Norwegian Air Shuttle (Bergen, Oslo, Stavanger)
Pegasus Airlines (Antalya, Bodrum, Istanbul-Sabiha Gökçen)
Rossiya (Moskova-Vnukovo, Pietari)
Ryanair (Dublin, Edinburgh, Lappeenrannan lentoasema, Lontoo-Stansted, Nottingham/East Midlands, Tallinnan lentoasema.
Sky Airlines (Antalya)
SunExpress (Antalya, Bodrum, Izmir)
Syrian Arab Airlines (Aleppo, Damaskos, Wien)
Tunisair (Monastir, Tunis)
Turkish Airlines (Adana, Ankara, Istanbul-Atatürk [kausittainen], Trabzon)
Lentoyhtiöt ja kohteet terminaaleittain > Terminaali B

easyJet (Ateena, Barcelona, Basel/Mulhouse, Belfast-International, Bristol, Budapest, Kööpenhamina, Geneva, Glasgow-International, Lissabon, Liverpool, Lontoo-Gatwick, Lontoo-Luton, Madrid, Málaga, Milano-Malpensa, Napoli, Nizza, Olbia, Palma de Mallorca, Pariisi-Orly, Pisa, Riika, Rooma-Ciampino, Tallinna, Venetsia)
Lentoyhtiöt ja kohteet terminaaleittain > Terminaali C

Arkia Israel Airlines (Tel Aviv)
El Al (Tel Aviv)
Israir (Tel Aviv)
Sun D'Or (Tel Aviv)
Lentoyhtiöt ja kohteet terminaaleittain > Terminaali D

Germanwings (Burgas, Köln/Bonn, Düsseldorf, Ibiza, Istanbul-Sabiha Gökçen, Izmir, Moskova-Vnukovo, München, Mykonos, Pietari, Split, Tukholma-Arlanda, Stuttgart, Varna, Zagreb, Zweibrücken)
Liikenneyhteydet

Schönefeldin lentoasemalla on oma rautatieasemansa, jolta on S-Bahn-yhteys Berliinin keskustaan ja RegionalBahn-yhteyksiä eri puolille itäistä Saksaa.
Aiheesta muualla

Wikimedia Commonsissa on kuvia tai muita tiedostoja aiheesta .
Lentoaseman kotisivu (saksaksi) (englanniksi)
Saksan lentoasemat
Augsburg
Karlsruhe–Baden-Baden
Bindlacher-Berg
Berlin-Schönefeld
Berlin-Tegel
Berliini–Brandenburg
Bitburg
Borkum
Braunschweig
Bremen
Bremerhaven
Köln/Bonn
Dortmund
Dresden
Düsseldorf
Düsseldorf-Mönchengladbach
Emden
Erfurt
Frankfurt am Main
Frankfurt-Egelsbach
Frankfurt–Hahn
Hampuri
Hannover
Heide-Büsum
Uetersen
Helgoland
Heringsdorf
Hof-Plauen
Ingolstadt-Manching
Kassel-Calden
Kiel
Leipzig-Altenburg
Leipzig-Halle
Lyypekki
Mannheim
Memmingen
Münster-Osnabrück
München
Nürnberg
Paderborn-Lippstadt
Rostock
Saarbrücken
Siegerland
Stuttgart
Weeze
Sylt
Zweibrücken
Sege å

| Sege å |
| --- | --- |

Maanosa:  Eurooppa
Maat:  Ruotsi
Läänit:  Skåne
Kunnat:  Burlöv, Malmö, Staffanstorp
Vesistöalue ja valuma-alueen tietoja
Päävesistöalue:  Sege ån vesistö
Pinta-ala:  334,4 km²  
Järvisyys:  2 % 
Pääuoman pituus:  58 km 
Pääuoman osuudet:  Sege å ←(oja Klostervikeniin) ←(oja Fjällfotasjöniin)
Joen uoman kohteita
Alkulähde:  Börringesjön, Svedala 
 :  55.4958°N, 13.3013°E
Laskupaikka:  satama-alue, Malmön ja Burlövin raja
 :  55.6380°N, 13.0403°E
Läpivirtausjärvet:  Börringesjön (d)
Mittaustietoja
Lähdekorkeus:  49 m  mpy.
Laskukorkeus:  0 m
Korkeusero:  49 m
Pituus:  53 km  
Kaltevuus:  0,92 m/km
Keskiylivirtaama:  16,8 m³/s (MHQ) 
Keskivirtaama:  2,93 m³/s (MQ) 
Keskialivirtaama:  0,26 m³/s (MNQ) 
Muuta
Muualla:  Wikimedia Commons
Sege å on Ruotsissa Skånen läänissä virtaava 53 kilometriä pitkä joki, joka kuuluu Sege ån vesistössä sen 58 kilometriä pitkään pääuomaan. Joen valuma-alueen pinta-ala on 334 neliökilometriä ja se laskee Itämeren Juutinraumaan Malmön pohjoisosassa satama-alueella Malmön pohjoisrajalla.
Joen kulku

Joki alkaa Börringesjönin pohjoispäästä ja virtaa sen jälkeen joko peltomaan tai asutusalueen läpi. Alkuosuus käy Svedalanin eteläosan läpi ja se alkaa kaartamaan lännestä kohti pohjoista. Täällä jokilaakso syvenee hieman ja uoman ympärille on jätetty metsää. Se ohittaa Oxien itäpuolelta ja toimii Malmön ja Svedelanin välisenä kuntarajana Tullstorpiin ja Baraan asti. Ennen Staffanstorpia tekee joki mutkan kääntyen koillisesta kohti länttä Segedaliin. Siellä se laskee mereen satama-alueella Arlövissä.
Vesistön pääuoma muodostuu Börringesjönistä alaspäin Sege åsta. Yläjuoksulla on enää oja Fjällfotasjöniin Klostervikenin kautta.
Käännös suomeksi
Santo Domingo

| Santo Domingo de Guzmán |
| --- | --- |

 vaakuna
 Santo Domingo de Guzmán
 Koordinaatit: 18°28′N, 69°57′W 
Valtio:  Dominikaaninen tasavalta
Yksikkö:  Distrito Nacional
Perustettu:  1496
Hallinto:  
 – Pormestari:  Roberto Salcedo
Pinta-ala:  
 – Kokonaispinta-ala:  104,44 km²
Korkeus:  14 m
Väkiluku (2010):  2 581 827
 – Väestötiheys:  24 720 as./km²
Lempinimi::  Amerikan ensimmäinen kaupunki
Infobox OKVirheellinen NIMI-arvo: 
Santo Domingo on Dominikaanisen tasavallan pääkaupunki. Sen asukasluku oli vuoden 2010 väestönlaskennan mukaan 2 581 827. Kaupunki sijaitsee Karibianmeren äärellä, Ozama-joen suulla. Se on vanhin eurooppalaisten yhtäjaksoisesti asuttama kaupunki läntisellä pallonpuoliskolla.
Historia

Bartolomeo Kolumbus, Kristoffer Kolumbuksen veli, perusti Santo Domingon vuosien 1496 ja 1498 välillä nimellä Santo Domingo de Guzmán Ozama-joen itärannalle. Kuvernööri Friar Nicolás de Ovando laajensi kaupunkia länsirannalle vuonna 1502. Kaupunki oli esikuvana muille uuden maailman koloniaalikaupungeille. Aragonian kuningaskunnan Ferdinand II antoi kaupungille vaakunan, jossa luki ”Intian ensimmäinen kaupunki”.
Kaupunkiin rakennettiin läntisen pallonpuolen ensimmäinen linnoitus (Fortaleza Ozama), ensimmäinen sairaala (Hospital de San Nicolás de Bari), ensimmäinen katedraali (Primada de América), ensimmäinen katu (Calle las Damas) ja ensimmäinen luostari (Monasterio de San Francisco).
Vuonna 1538 alkoi uuden maailman ensimmäisen yliopiston rakentaminen. Se sai nimen Santo Tomás de Aquino, samannimisen pyhimyksen mukaan. Se toimii edelleen nimellä Universidad Autónoma de Santo Domingo (UASD).
Katedraalissa olevan hautakiven alla oli Kristoffer Kolumbuksen viimeinen lepopaikka, mutta jäännökset siirrettiin Faro A Colónille (Kolumbuksen majakka) vuonna 1990. Jäännösten aitoudesta ei ole varmuutta – myös Espanjassa väitetään olevan Kolumbuksen luut.
Sir Francis Drake tuhosi kaupunkia vuonna 1586 ja hurrikaani hävitti sen lähes kokonaan vuonna 1930. Se rakennettiin uudelleen ja nimettiin Ciudad Trujilloksi diktaattori Rafael Leónidas Trujillon mukaan, mutta kaupunki sai vanhan nimensä takaisin välittömästi Trujillon salamurhan jälkeen vuonna 1961.
Ilmasto

Santo Dominigossa on Köppenin ilmastoluokituksen mukaan trooppinen ilmasto. Kaupungissa on lämmintä tasaisesti vuoden ympäri, ja vuoden keskilämpötila on 25,7 °C. Kuuminta on elokuussa, jolloin keskimääräinen lämpötila on 27,0 °C. Kylmin kuukausi on tammikuu, jolloin keskimääräinen lämpötila on 23,9 °C. Sadekausi kestää toukokuusta lokakuuhun. Sateisin kuukausi on toukokuu, jolloin sataa keskimäärin noin 230 millimetriä. Kuivimmat kuukaudet ovat helmi- ja maaliskuu, joiden molempien aikana sataa keskimäärin noin 55 millimetriä. Vuosittainen sadanta on noin 1 660 millimetriä. Meriveden lämpötila Santo Dominigossa vaihtelee helmikuun 26,6 °C:n ja syyskuun 29,2 °C:n välillä.
Liikenne

Las Américasin kansainvälinen lentoasema sijaitsee lähellä kaupunkia ja palvelee kansainvälistä lentoliikennettä. La Isabelan kansainvälinen lentoasema on lähinnä kotimaan liikennettä varten. Santo Domingon metron ensimmäinen osa avattiin tammikuussa 2009.
Aiheesta muualla

Kuvia tai muita tiedostoja aiheesta Santo Domingo Wikimedia Commonsissa
Sega Saturn Magazine

| Sega Saturn Magazine |
| --- | --- |
Aihealue:  videopelit
Julkaisija:  EMAP
ISSN:  ISSN 1360-9424
Perustettu:  1994
Lakkautettu:  1998
Kotimaa:  Iso-Britannia
Kieli:  englanti
Sega Saturn Magazine oli brittiläinen Segan pelikonsoleihin ja peleihin keskittynyt lehti, joka tunnettiin myös nimellä Sega Magazine.
Lehti perustettiin kun Mean Machines -lehti jaettiin Mean Machines Sega ja Nintendo Magazine System -lehdiksi.
Aiheesta muualla

Sega-aiheisia lehtiä fanisivustolla (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sega Saturn Magazine
Käännös suomeksi
Skåla

Skåla
| --- | --- |
Sijainti:  Norja, Vestland, Stryn
Vuoristo:  Skandit
Korkeus merenpinnasta:  1 848 m
Prominenssi:  330 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Skåla on 1848 metriä korkea vuori Strynin kunnassa Norjassa. Vuoren korkein huippu on nimeltään Stryneskåla.
Vuoren huipulla on kaksi DNT:n (Den Norske Turistforening) rakennusta; vanha pyöreä, tornimainen Kloumannstårnet sekä uudempi rakennus Skålabu.
Vuorelle johtaa noin 8 kilometrin vaellusreitti, joka alkaa Loenin kylästä. Reitillä juostaan vuosittain elokuussa Skåla Opp -juoksukisa. Nousua reitillä tulee yli 1800 metriä.
Skåldön lossi

Skåldön lossin kyltti
Skåldön lossi on Tammisaaren saaristossa Raaseporissa liikennöivä lossi. Se liikennöi Skåldön ja Tammisaaren välillä, ja on osa yhdystietä 1002. Lossi liikennöi yhdeksäntoista tuntia vuorokaudessa, tarvittaessa myös useammin. Lossiin mahtuu noin kaksikymmentä autoa, tosin silloin vähemmän kun mukana on kuorma-autoja.
Sele (kaupunki)

| Sele> Σέλη𓅷𓂋𓏏𓊖.Sijainti |
| --- | --- |
 Sele
Koordinaatit:  30°50′18″N, 32°24′37″E
Valtio:  Egypti
Paikkakunta:  Tell Abu Seifa, El Qantara El Sharqiya, Al-Isma’iliyya
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Sethroites, Delta, Egypti
Sele (m.kreik. Σέλη, Selē, myös Σίλη, Silē; lat. Silae, Sile) eli Tjaru (egypt. 𓅷𓂋𓏏𓊖, Ṭꜣrw, kopt. Ϩⲗⲗⲏ, Ⲛⲗⲏ, Ⲥⲉⲗⲏ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa ja kuului Sethroiteen nomokseen, jonka pääkaupunkina se jossakin välissä historiaa toimi.
Kaupunki on perinteisesti yhdistetty Tell Abu Seifan rauniokumpuun. Se oli oletettavasti kaupungin paikka myöhäisellä ajalla aina bysanttilaiselle kaudelle saakka. Varhaisempi keskivaltakunnan ja uuden valtakunnan aikainen kaupunki sijoitetaan Tell Habwaan (Tell Heboua). Kummatkin paikat sijaitsevat nykyisen Suezin kanavan itäpuolella.
Tell Habwasta on löydetty linnoituksen jäänteitä ja hautoja Thutmosis III:n ja Ramses II:n ajalta. Kaupunki sijaitsi merkittävän sotilastien varrella, ja oli tärkeä Egyptin itärajan suojelun kannalta.
Skutskärin kirkko

| Skutskärin kirkko Skutskärs kyrka |
| --- | --- |

Kirkkokunta:  Ruotsin kirkko
Hiippakunta:  Uppsalan hiippakunta
Seurakunta:  Älvkarleby-Skutskärs församling
Rakentamisvuosi:  1906 ja uudelleen 1921
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skutskärin kirkko (ruots. Skutskärs kyrka) on Ruotsissa Älvkarlebyn kunnassa sijaitseva kirkkorakennus. Kirkko on rakennettu alun perin vuonna 1906, mutta paloi maan tasalle 1921 ja rakennettiin samana vuonna uudestaan. Tyyliltään rakennus edeustaa uusgotiikkaa.
Aiheesta muualla

Kuvia tai muita tiedostoja aiheesta Skutskärin kirkko Wikimedia Commonsissa
Bebyggelseregistret: Skutskärs kyrka (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Skutskärs kyrka
Käännös suomeksi
Shannon (täsmennyssivu)

Shannon voi tarkoittaa seuraavia:
Shannon, joki Irlannissa
Shannon, kaupunki Irlannissa
Shannon, englantilainen sekä naisten että miesten etunimi
Shannon, seuraavien henkilöiden sukunimi:
Claude Shannon (1916–2001), yhdysvaltalainen matemaatikko, "informaatioteorian isä"
Del Shannon (1934–1990), oik. Charles Weedon Westover, yhdysvaltalainen rockmuusikko
Michael Shannon (s. 1974), yhdysvaltalainen näyttelijä
Molly Shannon (s. 1964), yhdysvaltalainen näyttelijä ja koomikko
Ryan Shannon (s. 1983), yhdysvaltalainen jääkiekkoilija
Scott Shannon (s. 1947), yhdysvaltalainen radiotoimittaja
Tom Shannon (s. 1958), yhdysvaltalainen diplomaatti ja vt. ulkoministeri
Tommy Shannon (s. 1946), yhdysvaltalainen basisti
Shannon, Formula 1 -talli
Shannonin–Wienerin indeksi, biodiversiteetti-indeksi
HMS Shannon (1757), Coventry-luokan 28-tykkinen kuudennen luokan alus
HMS Shannon (1796), 32-tykkinen viidennen luokan alus
HMS Shannon (1803), 36-tykkinen viidennen luokan alus
HMS Shannon (1806), Leda-luokan 38-tykkinen viidennen luokan alus
HMS Shannon (1814), 10-tykkinen kuunari
HMS Shannon (1832), 2-tykkinen kuunari
HMS Shannon (1855), Liffey-luokan potkurifregatti
HMS Shannon (1875), panssariristeilijä
HMS Shannon (1906), Minotaur-luokan panssariristeilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shannon”, voi hakea sivunnimihaulla, laajalla sivunnimihaulla tai tekstihaulla.
Skutskär

| Skutskär |
| --- | --- |
 Skutskärin kirkko.
 Skutskär
 Koordinaatit: 60°37′28″N, 17°24′58″E 
Valtio:   Ruotsi
Lääni:  Uppsalan lääni ja Gävleborgin lääni
Maakunta:  Uplanti ja Gästrikland
Kunta:  Älvkarlebyn kunta ja Gävlen kunta
Pinta-ala:  
 – Maa:  7,35 km²
Väkiluku:  6 075
 – Väestötiheys:  826,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Skutskär on Daljoen suulla Ruotsissa sijaitseva taajama. Se kuuluu pääosin Älvkarlebyn kuntaan, jonka keskustaajamana se toimii. Pieniltä osin lännessä Skutskär kuuluu kuitenkin myös Gävlen kuntaan. Koska nämä kunnat sijaitsevat eri lääneissä, niin myös taajama kuuluu kahteen eri lääniin: Uppsalan lääniin ja Gävleborgin lääniin. Vuoden 2010 lopussa Skutskärissä oli 6 075 asukasta.
Skutskäristä on vain 15 kilometrin matka luoteessa sijaitsevaan Gävlen kaupunkitaajamaan. Skutskär on myös rautatiepaikkakunta. Junat lakkasivat pysähtymästä Skutskärissä vuonna 1975, mutta vuonna 2006 ne alkoivat pysähtyä paikkakunnalla uudelleen. Junayhteydet mahdollistavat pendelöinnin Gävleen sekä etelään Uppsalaan ja Tukholmaan.
Taajamassa sijaitsee Skutskärin kirkko.
Väestönkehitys

| Skutskärin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 6 392 | 6 392 |
| 1965 | 1965 |    | 7 224 | 7 224 |
| 1970 | 1970 |    | 7 551 | 7 551 |
| 1975 | 1975 |    | 7 174 | 7 174 |
| 1980 | 1980 |    | 6 724 | 6 724 |
| 1990 | 1990 |    | 6 306 | 6 306 |
| 1995 | 1995 |    | 6 225 | 6 225 |
| 2000 | 2000 |    | 6 003 | 6 003 |
| 2005 | 2005 |    | 6 136 | 6 136 |
| 2010 | 2010 |    | 6 075 | 6 075 |
Lähde: Statistiska centralbyrån (SCB).
Käännös suomeksi
Sinope (mytologia)

Sinope (m.kreik. Σινώπη, Sinōpē) oli kreikkalaisessa mytologiassa Asopoksen ja Metopen tytär ja najadi. Hänen kohtalostaan on kaksi eri variaatiota.
Ensimmäisen mukaan Zeus sieppasi Sinopen ja vei hänet Assyrian rannikolle. Siellä hän vannoi intohimossaan Sinopelle täyttävänsä tämän hartaimman toiveensa, jolloin tämä toivoi pysyvänsä neitsyenä. Myöhemmin Sinope huiputti samalla tavoin myös Apollonia ja joenjumala Halysta, eikä myöskään kukaan kuolevainen ikinä saanut häntä.
Toisen mukaan Sinopen sieppasi Apollon, joka vei hänet paikkaan, johon syntyi hänen mukaansa nimetty Sinopen kaupunki. Siellä hän synnytti tälle Syroksen, josta tuli hänen mukaansa nimensä saaneiden syyrialaisten kuningas.
Shannon Bahrke

Shannon Bahrke vuonna 2007.
Shannon Bahrke (s. 7. marraskuuta 1980) on yhdysvaltalainen freestylehiihtäjä, lajinaan kumparelasku.
Maailmancupissa Bahrke kisasi ensimmäisen kerran tammikuussa 1999. Hän on voittanut seitsemän maailmancupin kisaa, MM-hopeaa (2007), MM-pronssia (2003), olympiahopeaa (2002) ja olympiapronssia (2010).
Ensimmäisissä olympiakisoissaan vuonna 2002 Bahrke otti kumparelaskussa hopeaa, toisissa olympiakisoissaan 2006 hän oli kymmenes ja kolmansissa olympiakisoissaan Vancouverissa vuonna 2010 Bahrke otti pronssia Cypress Mountainilla lasketussa kisassa.
Silvu

Silvu on saamelainen miehen etunimi. Se pohjautuu latinalaisperäisen Sylvester-nimen kantamuotoon Silvester, jonka merkitys on ’metsäläinen’ tai ’metsässä asuva’. Suomalaiseen almanakkaan sisältyvä Silvo on samaa alkuperää.
Digi- ja väestötietoviraston mukaan Suomessa on vuoteen 2022 mennessä tilastoitu alle 10 Silvu-nimistä miestä.
Nimipäivä

Professori Pekka Sammallahden laatimassa pohjoissaamelaisessa nimipäiväkalenterissa Silvun nimipäivä on 31. joulukuuta.